中國抄襲韓國演藝作品爭議

中國嘅演藝界市場近年迅速發展，產量亦非常高。不過，有啲由中國電視台或者娛樂公司製作嘅作品，就被指喺冇支付版權費用嘅情況下，抄襲韓國嘅演藝作品，引起咗一啲韓國同其他地方網民嘅不滿，同埋唔同地方傳媒嘅關注。其中韓國媒體《YONHAP NEWS》就曾經報道，話韓國綜藝節目喺2016年至2020年間，有至少19次被中國嘅公司侵犯版權。

部分例子

相關政策 
喺中國，原國家新聞出版廣電總局對引進境外版權模式節目嘅管理規定如下：
 自2016年7月1號開始，各電視上星綜合頻道每年喺夜晚7點半—夜晚10點半之間開播嘅引進境外版權模式節目唔可以超過2檔，每個電視上星綜合頻道每年新播出嘅引進境外版權模式節目唔可以超過1檔，第一年唔可以喺夜晚7點半—夜晚10點半之間播出。
 自2017年7月1號開始，各電視上星綜合頻道喺夜晚黃金時段唔可以再安排播出引進境外版權模式節目。

各地反應 
有啲韓國網民會揶揄，到底中國交咗版權費未。另外，就連部分中國網民都話呢啲抄襲行為羞家。對於呢啲抄襲行為，有啲韓國公司曾經嘗試以法律訴訟解決問題，不過就算勝訴，有時中方都會選擇賴皮唔找數。另外，對於中國呢啲抄襲行為，韓國文化體育觀光部亦曾經表明，會積極應對一啲中國唱片公司盜用韓國音樂版權嘅情況。廣播通信委員會亦曾經就問題發布一份《中國電視台對國內版權抄襲嫌疑問題現狀》嘅文件。

類:中國-南韓關係